Behandlingen utføres med en serie gjennomsiktige skinner der hvert sett med skinner presser på tennene for å flytte tennene. Det er vanlig å skifte skinner etter en uke, men dette kan variere noe. Som regel deler tannlegen ut flere sett skinner om gangen slik at pasienten enkelt kan skifte disse selv hjemme. I de fleste tilfeller må man lime på små gjennomsiktige knotter på noen tenner. Dette gjør man for at skinnene skal sitte godt og kunne påvirke tennene som skal flyttes effektivt. Skinnene skal sitte på tennene 22 timer i døgnet for å oppnå ønsket resultat. Man må ta de av når man skal spise og drikke alt annen enn vann. Tannlegen vil gjennom hele behandlingen kalle pasienten inn til kontroller for å sjekke at alt fungerer som det skal.